આ આપણા ભૂત હતા, ગુજરાતી સાહિત્યના ભૂત. ડ્રેક્યુલાના હોરર પડછાયાને જોયા વિના નવા કન્સેપ્ટ સાથે આવેલા. અંગ્રેજીમાં ફ્રેન્કેન્સ્ટાઈન બાદ અઢળક ફ્રેન્કેનસ્ટાઈ થયા તેમ, ડ્રેક્યુલા બાદ અગણિત ડ્રેક્યુલા થયા. ડ્રેક્યુલાની દિકરી તેના મામા અને કાકા અને બાપા…. પણ ફૅન્સને બ્રામના ડ્રેક્યુલા સિવાય કોઈ વસ્તુમાં રસ ન પડ્યો. બાદમાં સ્ટીફન કિંગે કેટલાક નવા ભૂતો સાથે મુલાકાત કરાવી. વૅકેશન પણ ઉજવાઈ જશે અને નોકરી ધંધો પણ થઈ જશે આ વિચારી એક ભાઈ તેમની પત્ની અને નાનો અબરામ ખાન જેવો દેખાતો બાળક હોટેલમાં રોકાઈ છે. ભાઈને આલ્કોહોલની ચાની માફક લત્ત છે. જે નવલકથા પણ લખે છે. પણ ધીમે ધીમે પત્ની અને તેના બચ્ચાને ખ્યાલ આવી જાય છે કે પિતામાં કંઈક લોચો છે. કારણ કે હોટેલમાં તેમના સિવાય કોઈ નથી. તો રોજ તેમને દારૂ કોણ પીવડાવે છે, રોજ મસમોટી પાર્ટીઓનું આયોજન કોણ કરે છે. અને છેલ્લે પાગલ થઈ તે પત્ની અને બાળકને મારવા માટે દોટ લગાવે છે. આ છે સ્ટીફન કિંગની સાઈનીંગ. મુવી કરતા નવલકથા વાંચવી. નોવેલ ઈઝ સુપર્બ… અને ફિલ્મ નરેન્દ્ર મોદીની નોટબંધીમાં પરેશાન થતી એક મિડલ ક્લાસ ફેમિલી જેવી નબળી લાગે. ખૂબ ધીમી અને ક્લાઈમેક્સમાં માથુ ઉંચુ કરી બગાસા ખાવાના મન થાય.